Jacques Berman Webster II (anajulikana pia kama Travis Scott ambalo ni jina lake la kisanii; alizaliwa Aprili 30, 1992) ni mwanamuziki, mwandishi, rapa na mtayarishaji wa muziki wa Marekani. Mnamo mwaka 2012 Travis aliweka mkataba na lebo ya Epic Records. Mnamo mwezi wa Novemba mwaka huohuo alijiunga na lebo ya GOOD Music inayomilikiwa na msanii Kanye West kama sehemu ya utayarishaji wa muziki katika lebo hiyo. Ilipofika mwezi Aprili 2013, alijiunga na kikundi kingine cha Grand Hustle kilichomilikiwa na msanii TI. Travis alitoa wimbo wake uliojulikana kama mixtape Owl Pharaoh mnamo mwaka 2013, na kufuatiwa na wimbo mwingine uliojulikana kama Days Before Rodeo mwezi Agosti mwaka 2014. Albamu yake ya Rodeo iliweza kutamba kwa wimbo uliojulikana kama "Antidote". Albamu yake ya pili iliyojulikana kama Birds in the Trap Sing McKnight (2016) ilikua ni albamu yake ya kwanza katika orodha ya albamu bora katika orodha ya Bilboard. Mwaka uliofuata alitoa albamu nyingine akimshirikisha Quavo ikiitwa Huncho Jack, Jack Huncho, chini ya kundi lililoitwa Huncho Jack. Mnamo mwaka 2018 alitoa albamu iliyoitwa Astroworld na kfranya wimbo wake wa "Sicko Mode" kushika namba moja katika orodha ya bilboard.